Benjamin Netanyahu, în faţa unui test important. Israelienii ies la vot.
Este al patrulea scrutin electoral parlamentar din ultimii doi ani. Benjamin Netanyahu riscă să nu poată forma guvernul. "Numai nu Bibi" este sloganul din timpul protestelor din Israel. Taberele pro și anti Netanyahu ar obține egalitate de locuri în parlament.
Peste două zile cetățenii Israelului votează. Au loc noi alegeri parlamentare, acesta fiind al patrulea scrutin din ultimii doi ani.Alegerile au loc pe fondul unor proteste organizate în fiecare sâmbătă împotriva premierului Beniamin Netanyahu. Chiar ieri pe străzile Ierusalimului, lângă reședința premierului, mii de oameni au protestat și i-au cerut demisia.Netanyahu are trei dosare pentru acte de corupție. El este primul premier israelian în funcție care ajunge în instanță.Likud, partidul de dreapta al lui Netanyahu este pe primul loc în sondaje. Premierul israelian speră că programul de vaccinare, alături de redeschiderea unei mari părți a economiei și seria de acorduri cu Emiratele Arabe Unite, Bahrein, Sudan și Maroc să îi aducă mai multe voturi.